钦定古今图书集成/理学汇编/字学典/第006卷 > 《宋郑樵通志四》 > 《论华梵中》
## 钦定古今图书集成/理学汇编/字学典/第006卷 > 《宋郑樵通志四》 > 《论华梵中》

观今《七音韵鉴》，出自西域，应琴七弦，天籁所作，故从
衡正倒，展转成图，无非自然之文，极是精微。不比韵
书，但平上去入而已。七音之学，学者不可不究。华有
二合之音，无二合之字。梵有二合、三合、四合之音，亦
有其字。华书惟《琴谱》有之。盖琴尚音，一音难可一字
该，必合数字之体，以取数音之文。二合者，取二体也。
如娑作。缚作。二“合娑缚”，则取缚之下体，以合于
娑而为。字如“啰”作。驮作。曩作。三合啰驮曩。
则上取啰中取驮。下取曩而为。字如悉作。底作？
“哩”作。“野”亦作。四，合悉底哩野。则取《悉》之上体
以合于《野》之下体，而包底哩为错文。不必具底哩，故
其字作。然二合者是双音，合为单音也。如双为者
焉单为旃，双为者与单为诸。然则双为娑缚单为索，
双为娑亸单为萨。何不即一索足矣，安用合娑缚？一
萨足矣，安用合娑亸哉？曰：《华音论》读，必以一音为一
读，故“虽者焉”，可以独言旃，“虽者与”，可以独言诸也。《梵
音论》讽，虽一音，而一音之中，亦有抑扬高下。故娑缚
不可以言索，娑亸不可以言萨，实有微引勾带之状
焉。凡言“二合”者，谓此音非一，亦非二也。言“三合”者，谓
此音非一非二，亦非三也。言“四合”者，谓此音非一非
二，非三，亦非四也。但言“二合”者，其音独易。言“三合”、四
合者，其音转难。大抵华人不善音，今梵僧咒雨则雨
应，咒龙则龙见，顷刻之间，随声变化。华僧虽学“其声
而无验者，实音声之道有未至也。”